ZAPISNIK
6. sjednice Vijeća Gradske četvrti Brezovica, održane 26. studenoga 2021., s početkom u 18:30 sati, u sjedištu Gradske četvrti Brezovica, Brezovička cesta 100, velika dvorana u prizemlju.

Nazočni članovi Vijeća Gradske četvrti Brezovica: Tomislav Cavrić, Ivan Pucko, Zdravko Harmicar, Vladimir Iviček, Ivica Kovačić, Ivica Mavračić, Marina Pucević i Srećko Tatar. 
Nenazočni članovi  Vijeća Gradske četvrti Brezovica: Irena Borovina, Sonja Soldo i Nenad Žugaj.
Nazočni djelatnici Gradskog ureda za mjesnu samoupravu: Milan Kulaš i Stjepan Tomislav Križanić.

Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 8 od 11 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednik otvara raspravu o zapisniku 5. sjednice Vijeća Gradske četvrti Brezovica.
Obzirom da se nitko ne javlja za riječ, zapisnik daje na usvajanje.
Jednoglasno (8“za“) je usvojen zapisnik 5. sjednice.
 
Tomislav Cavrić konstatira da su članovi Vijeća primili prijedlog dnevnog reda te otvara raspravu o dnevnom redu. Obzirom da se nitko nije javio za raspravu daje na glasovanje dnevni red.
Vijeće je jednoglasno (8“za“) donijelo sljedeći
DNEVNI RED

1. Prijedlog zaključka o izmjeni Plana komunalnih aktivnosti Gradske četvrti Brezovica u 2021. 
2. Prijedlog prioriteta za Plan komunalnih aktivnosti Gradske četvrti Brezovica u 2022.
3. Prijedlog zaključka o  davanju mišljenja na Prijedlog Programa asfaltiranja nerazvrstanih cesta I. reda u 2022. 
4. Prijedlog zaključka o davanju mišljenja na Prijedlog Odluke o izradi Urbanističkog plana uređenja Groblje Donji Dragonožec 
5. Prijedlog zaključka o davanju mišljenja na Nacrt prijedloga Odluke o donošenju izmjena i dopuna Urbanističkog plana uređenja USA škola 
6. Prijedlog zaključka o davanju mišljenja na Prijedlog proračuna Grada Zagreba za 2022. 
7. Prijedlog zaključka o davanju mišljenja na Prijedlog zaključka o ukidanju statusa javnog dobra u općoj uporabi (Štrpet-z.k.č.br. 2915/3 k.o. Kupinečki Kraljevec) 
8. Prijedlog zaključka o davanju mišljenja na Prijedlog zaključka o ukidanju statusa javnog dobra u općoj uporabi (Štrpet-z.k.č.br. 2918 k.o. Kupinečki Kraljevec) 
9. Pitanja, prijedlozi i obavijesti

Ad. 1) Prijedlog zaključka o izmjeni Plana komunalnih aktivnosti Gradske četvrti Brezovica u 
            2021. 

Tomislav Cavrić otvara prvu točku dnevnoga reda i konstatira da su članovi Vijeća primili Prijedlog u pisanom obliku, obrazlaže izmjene Plana te otvara raspravu.
Srećko Tatar predlaže da su u izmjene Plana uvrsti šodranje ulice Gajani, u iznosu od 40.000,00 kn.
Nakon rasprave u kojoj su sudjelovali svi članovi Vijeća amandman je izmijenjen na način da se stavka Interventna sredstva briše iz Plana, a sredstva s te stavke, u isnosu od 62.000,00 kn, namjene za šodranje ulice Gajani.
Tomislav Cavrić daje na glasanje naprijed navedeni amandman.
           Amandman je jednoglasno (8 „za“) prihvaćen. 
Obzirom da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Jednoglasno (8 „za“) je  donesen

                                                       Zaključak 
                  o izmjeni Plana komunalnih aktivnosti Gradske četvrti Brezovica u 2021. 

Zaključak se prilaže zapisniku.


Ad. 2) Prijedlog prioriteta za Plan komunalnih aktivnosti Gradske četvrti Brezovica u 2022.

Tomislav Cavrić otvara drugu točku dnevnoga reda, konstatira da su članovi Vijeća primili Prijedlog u pisanom obliku, obrazlaže prijedlog te otvara raspravu.
Zdravko Harmicar podnio je dva prijedloga za dopunu Prijedlog prioriteta, i to kako slijedi:
1. šodranje spojnog puta između Lipničke ceste i ulice Majer, u dužini cca 500 m
2. postavljanje klamerica na dječjem igralištu u ulici Kraljevečki brijegi IX. Odvojak

Tomislav Cavrić daje na glasovanje naprijed navedene amandmane

Amandmani su jednoglasno (8 „za“)  usvojeni. 

Tomislav Cavrić zatvara raspravu te daje na glasanje Prijedlog prioriteta.
Jednoglasno (8 „za“) su doneseni

Prioriteti za Plan komunalnih aktivnosti Gradske četvrti Brezovica u 2022.

      Prioriteti se prilažu zapisniku     


Ad. 3) Prijedlog zaključka o  davanju mišljenja na Prijedlog Programa asfaltiranja nerazvrstanih 
            cesta I. reda u 2022. 

Tomislav Cavrić otvara treću točku dnevnoga reda, obrazlaže da u Prijedlog zaključka nije uvrstio nijednu ulicu jer su se čekala mišljenja Vijeća mjesnih odbora, a do sjednice su neka vijeća  dostavila prijedlog, a neka nisu. Mišljenja je da se treba odlučiti između tri ceste, a to su Kraljevečki brijegi, Hudobička ulica i Obreška cesta.  
Otvara raspravu.
Marina Pucević predložila je da se stave sve tri ulice.
Ivan Pucko predložio je da se uvrste Hudobička i Grančarska ulicu.
Tomislav Cavrić dao je informaciju da jedino Odranski Obrež nije iskoristio svoja sredstva za asfalterski program. Postavljeno je pitanje Gradskom uredu za mjesnu samoupravu da li se ta sredstva mogu još iskoristiti, ali odgovor je bio negativan. Informirao je članove da je iz tog razloga predsjednik Vijeća Mjesnog odbora Odranski Obrež bio da se sredstva potroše na Obrešku cestu. 
Marina Pucević zatražila je da se onda asfaltira Obreška cesta.
Vladimir Iviček predložio je da se uvrste Hudobička ulica i Obreška cesta, a na idućoj sjednici Gradske skupštine će predstavnici Hrvatske demokratske zajednice u Gradskoj skupštini tražiti  povećanje sredstava za Gradsku četvrt Brezovica.
Tomislav Cavrić zatvara raspravu te daje na glasovanje Prijedlog zaključka kojim se predlaže uvrštenje u isti Grančarske ulice, Hudobičke ulice i Obreške ceste.
Jednoglasno (8 „za“) je donesen






ZAKLJUČAK
o davanju mišljenja na Prijedlog Programa asfaltiranja nerazvrstanih cesta I. reda u 2022.
                                      
1. Vijeće je razmotrilo zamolbu Stručne službe gradonačelnika za davanje mišljenja na Prijedlog Programa asfaltiranja nerazvrstanih cesta I. reda u 2022. 

2.   Vijeće predlaže da se u Prijedlog Programa asfaltiranja nerazvrstanih cesta I. reda u 2022. uvrsti asfaltiranje kolnika sljedećih ulica:
· Hudobička i Grančarska ulica
· Obreška cesta

3. Ovaj se zaključak dostavlja Gradskom uredu za mjesnu samoupravu.


Ad. 4)  Prijedlog zaključka o davanju mišljenja na Prijedlog Odluke o izradi Urbanističkog plana 
            uređenja Groblje Donji Dragonožec

Tomislav Cavrić konstatira da su članovi Vijeća primili Prijedlog zaključka i ostale materijale u pisanom obliku te otvara raspravu.
U raspravi su sudjelovali svi članovi Vijeća. 
Tomislav Cavrić zatvara raspravu te daje na glasovanje Prijedlog zaključka.
Jednoglasno (8 „za“) je donesen

                                             ZAKLJUČAK
o davanju  mišljenja na Prijedlog Odluke o izradi Urbanističkog plana uređenja 
Groblje Donji Dragonožec

1. Vijeće je razmotrilo zamolbu Stručne službe gradonačelnika za davanje mišljenja na Prijedlog Odluke o izradi Urbanističkog plana uređenja Groblje Donji Dragonožec. 
2. Vijeće je suglasno s Prijedlogom Odluke o izradi Urbanističkog plana uređenja Groblje Donji Dragonožec. 
3. Ovaj se zaključak dostavlja Gradskom uredu za strategijsko planiranje i razvoj Grada, Sektoru za prostorno i urbanističko planiranje.

Ad. 5) Prijedlog zaključka o davanju mišljenja na Nacrt prijedloga Odluke o donošenju izmjena 
           i dopuna Urbanističkog plana uređenja USA škola  

Tomislav Cavrić konstatira da su članovi Vijeća primili Prijedlog u pisanom obliku, obrazlaže isti te otvara raspravu.
U raspravi su sudjelovali svi članovi Vijeća. 
Zatvara istu te daje na glasanje Prijedlog zaključka.
Jednoglasno (8 „za“) je donesen

ZAKLJUČAK
o davanju  mišljenja na Nacrt prijedloga Odluke o donošenju izmjena i dopuna   Urbanističkog plana uređenja USA škola

1. Vijeće je razmotrilo zamolbu Stručne službe gradonačelnika za davanje mišljenja na Nacrt   prijedloga  Odluke o donošenju izmjena i dopuna Urbanističkog plana uređenja USA škola.
2. Vijeće je suglasno s Nacrtom prijedloga  Odluke o donošenju izmjena i dopuna Urbanističkog plana uređenja USA škola. 
3. Ovaj se zaključak dostavlja Gradskom uredu za strategijsko planiranje i razvoj Grada, Sektoru za prostorno i urbanističko planiranje.


Ad. 6) Prijedlog zaključka o davanju mišljenja na Prijedlog proračuna Grada Zagreba za 2022. 

	Tomislav Cavrić konstatira da su članovi Vijeća primili Prijedlog zaključka i materijale u pisanom obliku te otvara raspravu. Naglasio je da osobno nije suglasan s Prijedlogom proračuna za 2022. jer je Gradskoj četvrti Brezovica u Programu građenja za 2022. dodjeljeno samo  1.5 milijun kuna, a iz tih sredstava može se izgraditi samo nogostup u Hudobičkoj ulici. Predlože da se Prijedlog zaključka izmjeni na način da se u isti uvrste dodatni nogostupi
	Vladimir Iviček također je nezadovoljan Prijedlogom proračuna za 2022. i  smatra da je Gradska četvrt Brezovica trebala dobiti više sredstava.
	Ivica Mavračić također je nezadovoljan  jer nije uvršten nogostup u ulici Horvati te predlaže da se isti uvrsti u Prijedlog zaključka. 
	Vladimir Iviček mišljenja je da je najbolje predložiti sve akcije koje imaju kompletnu dokumentaciju.
	Tomislav Cavrić, s obzirom da se više nitko nije javio za raspravu, istu zatvara te daje na glasovanje Prijedlog zaključka kojim bi se u isti uvrstila gradnja nogostupa u ulicama Horvati i Dragonožečka cesta.
Jednoglasno (8 „za“) je donesen

ZAKLJUČAK
o davanju mišljenja na Prijedlog proračuna Grada Zagreba za 2022. i projekcije za 2023.-2024., Prijedlog odluke o izvršavanju Proračuna Grada Zagreba za 2021., prijedloge programa javnih potreba po djelatnostima, prijedloge programa radova i prijedloge programa financiranja udruga                                                                  po područjima u 2022.


1. Vijeće Gradske četvrti Brezovica razmotrilo je zamolbu Stručne službe gradonačelnika za davanje mišljenja na Prijedlog proračuna Grada Zagreba za 2022. i projekcije za 2023.-2023., Prijedlog odluke o izvršavanju Proračuna Grada Zagreba za 2022., prijedloge programa javnih potreba po djelatnostima, prijedloge programa radova i prijedloge programa financiranja udruga po područjima u 2022.
 
2. Vijeće nije suglasno s Prijedlogom proračuna Grada Zagreba za 2022. zbog stalnog zapostavljanja Gradske četvrti Brezovica u izgradnji komunalne infrastrukture te traži da se u  Prijedlog Programa građenja komunalne infrastrukture na području Grada Zagreba u 2022. uvrsti sljedeće:
-gradnja nogostupa u ulici Horvati, od postojećeg nogostupa do naselja Rakov Potok
-gradnja nogostupa u Dragonožečkoj cesti, od postojećeg nogostupa do ulice Krčevine
      
     3.    Ovaj se zaključak dostavlja Stručnoj službi gradonačelnika


Ad. 7) Prijedlog zaključka o davanju mišljenja na Prijedlog zaključka o ukidanju statusa javnog  
           dobra u općoj uporabi (Štrpet-z.k.č.br. 2915/3 k.o. Kupinečki Kraljevec)

Tomislav Cavrić konstatira da su članovi Vijeća primili Prijedlog zaključka i materijale u pisanom obliku te pozitivno očitovanje Vijeća Mjesnog odbora Kupinečki Kraljevec  centar.
U raspravu su sudjelovali svi članovi Vijeća. 
	Tomislav Cavrić, obzirom da se više nitko nije javio za raspravu, istu zatvara te daje na glasovanje Prijedlog  zaključka.
Jednoglasno (8 „za“) je usvojen donesen


[bookmark: _GoBack]
ZAKLJUČAK
o davanju mišljenja na Prijedlog zaključka o ukidanju statusa javnog dobra u općoj uporabi                                                   (Štrpet-z.k.č.br. 2915/3 k.o. Kupinečki Kraljevec)

1. Vijeće Gradske četvrti Brezovica razmotrilo je zamolbu Stručne službe gradonačelnika za davanje mišljenja na  Prijedlog zaključka o ukidanju statusa javnog dobra u općoj uporabi (na nekretnini oznake z.k.č.br. 2915/3 k.o. Kupinečki Kraljevec, dvorište, Štrpet, površine 90 m2, upisane u z.k.ul. 22289 k.o. Kupinečki Kraljevec kao vlasništvo Grada Zagreba - nerazvrstana cesta - javno dobro u općoj uporabi). 
2. Vijeće je suglasno s ukidanjem statusa javnog dobra u općoj uporabi iz točke 1. zaključka. 
3. Ovaj se zaključak dostavlja Stručnoj službi gradonačelnika

Ad. 8)  Prijedlog zaključka o davanju mišljenja na Prijedlog zaključka o ukidanju statusa javnog  
            dobra u općoj uporabi (Štrpet-z.k.č.br. 2918 k.o. Kupinečki Kraljevec) 

Tomislav Cavrić konstatira da su članovi Vijeća primili Prijedlog zaključka i materijale u pisanom obliku te pozitivno očitovanje Vijeća Mjesnog odbora Kupinečki Kraljevec  centar.
	Tomislav Cavrić, obzirom da se nitko nije javio za raspravu, istu zatvara te daje na glasovanje Prijedlog zaključka.
Jednoglasno (8 „za“) je donesen

ZAKLJUČAK
o davanju mišljenja na Prijedlog zaključka o ukidanju statusa javnog dobra u općoj uporabi   (Štrpet-z.k.č.br. 2918 k.o. Kupinečki Kraljevec)

1. Vijeće Gradske četvrti Brezovica razmotrilo je zamolbu Stručne službe gradonačelnika za davanje mišljenja na Prijedlog zaključka o ukidanju statusa javnog dobra u općoj uporabi (na 193/370 dijela nekretnine oznake z.k.č.br. 2918 k.o. Kupinečki Kraljevec, put vinogradski u Sterpetu, površine 103 čhv odnosno 370 m2, upisane u z.k.ul. 40 k.o. Kupinečki Kraljevec kao općenarodna imovina s upisanim Narodnim odborom općine Brezovica kao organom upravljanja). 
2. Vijeće je suglasno s ukidanjem statusa javnog dobra u općoj uporabi iz točke 1. zaključka. 
3. Ovaj se zaključak dostavlja Stručnoj službi gradonačelnika


Ad. 9) Pitanja, prijedlozi i obavijesti

Tomislav Cavrić informira nazočne o sastanku u Gradskom uredu za prostorno uređenje, izgradnju Grada, graditeljstvo, komunalne poslove i promet, u Sektoru za promet, vezano za prometovanje autobusnih linija ZET-a na području Gradske četvrti Brezovica. Sastanak je održan 26. studenoga 2021., a osim njega i Milana Kulaša bili su nazočni predsjednik Vijeća Mjesnog odbora Trpuci, Dražen Matin, i predsjednik Vijeća Mjesnog odbora Horvati, Zlatko Katulić. Razgovaralo se o  ukidanju autobusne linije 165 Savski most-Klinča sela, a koja je ukinuta zato jer se radi o međužupanijskoj liniji koju Klinča sela više nisu htjela sufinancirati. Raspravljalo se o uvođenju minibusu za naselje  Horvati zbog ukidanja predmetne linije, proširenju cesta kako bi autobus mogao prolaziti do određenih dijelova naselja. Trenutno se čeka potpisivanje sporazuma između Grada Zagreba i Zagrebačke županije. Isto tako raspravljalo se o liniji 159 Savski most –Odranski Strmec, koji bi vozio i kroz naselje Zadvorsko, ali više ne do okretišta autobusa u Odranskom Obrežu. Do istog bi vozio autobus za Trpuce. Tome se na sastanku usprotivio Dražen Matin. Na kraju sastanka je odlučeno da o tome Vijeće Gradske četvrti Brezovica mora donijeti konačnu odluku.
 Marina Pucević je protiv prijedloga da autobusna linija 159 Savski most –Odranski Strmec prometuje do okretišta u Odranskom Obrežu. Mišljenja je da autobusna linija 163 Savski most-Donji Trpuci-Gornji Trpuci vozi do okretišta u Odranskom Obrežu  jer ima malo putnika. 
Tomislav Cavrić naglasio je da se ovaj problem mora što prije riješiti. Dao je podatak da je popunjenost putnika na liniji 163 Savski most-Donji Trpuci-Gornji Trpuci svega 3%. Kroz cijeli dan linija ima 31 putnika. Od ZET-a je zatražen broja putnika na autobusnim linijama. 
Tomislav Cavrić informira nazočne da je 26. studenoga 2021. u  Gradskom uredu za prostorno uređenje, izgradnju Grada, graditeljstvo, komunalne poslove i promet održan sastanak vezano  za gradnju sportske dvorane OŠ Stjepana Bencekovića te područnog dječjeg vrtića u naselju Horvati. Na istom su uz predsjednika Vijeća Gradske četvrti Brezovica nazočili Milan Kulaš, Zdravko Harmicar i Ivica Mavračić. Za sportsku dvoranu je građevinska dozvola pred ishođenjem i u 2022. bi trebali započeti radovi, a za dječji vrtić je u tijeku izrada projektne dokumentacije.
Nakon sastanka postojeća dokumentacija o naprijed navedenome bit će e-mailom poslana Gradskoj četvrti Brezovica. Također, e-mailom će biti poslana postojeća dokumentacija za područnu školu u Kupinečkom Kraljevcu i dječji vrtić u Brezovici. Nakon dobivanja dokumentacije ista će biti proslijeđena svim članovima Vijeća Gradske četvrti Brezovica i vijećima mjesnih odbora  na koje se odnosi.
Obzirom da više nije bilo pitanja, Tomislav Cavrić zatvara 9. točku dnevnoga reda i 6. sjednicu Vijeća Gradske četvrti Brezovica.
 
Dovršeno u 20,00 sati.



KLASA: 026-03/21-001/82
URBROJ: 251-06-11-8-21-2
Brezovica, 26. studenoga 2021. 




Zapisnik sastavio				                  
Stjepan Tomislav Križanić 	



Predsjednik Vijeća
Gradske četvrti Brezovica

Tomislav Cavrić, mag.ing.el.techn.inf.

